section_heading: Životopis
paragraph_text: Do sredine 1715., Jenningsu je povjereno zapovjedništvo nad šalupom Barsheba, te je dobio ovlaštenje gusara, kao dio flote privatnih naoružanih brodova koje je okupio guverner Jamajke, lord Archibald Hamilton. Službeno objašnjenje za formiranje flote je bilo da služi za zaštitu trgovačkih brodova s Jamajke koje su španjolski gusari i obalna straža, bez obzira na okončanje rata, i dalje napadali. Pravi je razlog bio taj da je Hamilton, kao pristaša dinastije Stuart, želio od jamajčanskih gusara napraviti svojevrsnu jakobitsku mornaricu koja bi se borila za Jamesa III. Stuarta a protiv tadašnjeg hannoverskog kralja na britanskom prijestolju, Georgea I.